проект

НАРЕДБА
за изменение и допълнение на Наредба № Н-3 за условията и реда за създаване и поддържане на публичен регистър на лицата, които имат право да извършват дейности по консервация и реставрация (Обн., ДВ, бр. 32 от 2011 г., изм., бр. 33 от 2012 г.)
§ 1. В чл. 1, ал. 1 и 2 след думите „консервация и реставрация“ се заменят с „консервация, реставрация и адаптация“. 
§ 2. В чл. 4 се правят следните изменения и допълнения:

1.Алинея 1 се изменя така:

„(1) В регистъра се вписват:
1. лица, които отговарят на изискванията на чл. 164, ал. 2, т. 1-3 от Закона за културното наследство (ЗКН) и притежават:

а) образователно - квалификационна степен "магистър" по специалност в областта на консервацията и реставрацията и имат три години професионален опит в тази област;
б) образователно-квалификационна степен "магистър" по специалност "Архитектура" със специализация по консервация и реставрация в областта на недвижимото културно наследство и имат три години професионален опит в тази област или по специалност "Архитектура" и  имат пет години професионален опит по консервация и реставрация в областта на недвижимото културно наследство;

в) образователно-квалификационна степен "магистър" с друга специалност със специализация в съответната област на консервация и реставрация или с приложение в процеса на консервация и реставрация и имат най-малко 5 години професионален опит в същата област.

2. лица, които не отговарят на изискванията на чл. 164, ал. 2 от ЗКН, но отговарят на изискванията на § 118 от Преходните и заключителни разпоредби към Закона за изменение и допълнение на Закона за културното наследство (Обн, ДВ, бр. 54 от 2011 г.).
2.В ал. 2 се създава т. 4:
„4. природни образци и анторопогични останки“.
§ 3. Член 5 се изменя така:
Чл. 5. (1) За вписване в регистъра се подава заявление по образец съгласно приложение № 1.

(2) Кандидатите по чл. 4, ал. 1, т. 1, буква „а“ представят:
1. копие от диплом за завършено висше образование с образователно-квалификационна степен "магистър" по специалност в областите по консервация и реставрация;

2. документ, удостоверяващ три години професионален опит в съответната област;
3.  становище от ръководителя на колектива – за членовете на колектив, съдържащо описание  и срок за извършване на дейности по консервация и реставрация; 
4.  професионална автобиография.
(3) Кандидатите по чл. 4, ал. 1, т. 1, буква „б“ представят:

1.копие от диплом за завършено висше образование с образователно-квалификационна степен "магистър" по специалност "Архитектура", документ за специализация по консервация и реставрация в областта на недвижимото културно наследство и документи, удостоверяващи три години професионален опит в област по консервация и реставрация или
2. копие от диплом за завършено висше образование с образователно - квалификационна степен "магистър" по специалност "Архитектура" и документи, удостоверяващи пет години професионален опит по консервация и реставрация в областта на недвижимото културно наследство;
3.  становище от ръководителя на колектива – за членовете на колектив, съдържащо описание  и срок за извършване на дейности по консервация и реставрация; 

4.  професионална автобиография. 
(4) Кандидатите по чл. 4, ал. 1, т. 1, буква „в“ представят:
1. копие от диплом за завършено висше образование с образователно-квалификационна степен "магистър" по друга специалност със специализация в съответната област по консервация и реставрация, документ за специализация в съответната област по консервация и документ удостоверяващ пет години професионален опит в областта по консервацията и реставрацията  или
2. копие от диплом за завършено висше образование с образователно-квалификационна степен "магистър" по друга специалност с приложение в областта на консервацията и реставрацията и документ, удостоверяващ пет години професионален опит в областта на консервацията и реставрацията. 
3.  становище от ръководителя на колектива – за членовете на колектив, съдържащо описание  и срок за извършване на дейности по консервация и реставрация; 

4.  професионална автобиография. 
(5) Кандидатите по чл. 4, ал. 1, т. 2 представят:
1.документ/и, удостоверяващ/и най-малко десет години професионален опит в областта на консервацията и реставрацията на културни ценности;
2.професионална автобиография.
(6) Когато документ по чл. 5, ал. 2, 3 и 4 е за придобито висше образование в чужбина, необходимата информация се изисква по служебен път от съответните административни структури на Министерството на образованието и науката.  

(7) Заявленията се подават в деловодството на Министерството на културата лично, с упълномощен представител или чрез лицензиран пощенски оператор и се регистрират в отделна партида по реда на тяхното постъпване.
§ 4. В чл. 8, ал. 1 думите „ В 14-дневен срок” се заменят с „ В едномесечен срок” ;
§ 5. В чл. 12, т. 7 се изменя така:

„7. професионален опит и неговата продължителност“.
§ 6. В чл. 10 се правят следните изменения и допълнения:

1.В ал. 1, т. 3 се изменя така:

„3. смърт на лицето, за което е подадено заявление от  негов наследник, с приложено удостоверение за наследници и заверено копие на смъртен акт или е извършена служебна проверка от длъжностните лица по чл. 3, ал. 1. 

2.Създава се нова ал. 3:

„(3) Лице, което е заличено в регистъра, може да бъде вписано отново след подаване на заявление по чл. 5, ал. 1, ако обстоятелствата, предизвикали заличаването му, са отстранени.“
§ 7. В чл. 15 се правят следните изменения и допълнения:

1.В ал. 1  думите „подходящи помещения“ се заменят с „ателиета“.

2. Създава се нова ал. 2:
„(2) За извършване на дейности по консервация и реставрация на движими културни ценности се прилагат условията за извършване на дейността  съгласно Наредба № 4 от  2015 г. за условията и реда за осъществяване на дейностите по консервация и реставрация на движими културни ценности (Обн. ДВ бр. 46 от 2015 г.) и  се сключва договора по чл. 17 от същата наредба.“

3.Досегашната ал. 2 става ал. 3 и се изменя така:

„(3) За извършване на дейности по консервация и реставрация на недвижими културни ценности се сключва договор с минимално необходимо съдържание относно:

1. защитата на културната ценност за периода на консервация и реставрация;

2. осигуряване на безопасни условия на труд в случаите, когато това е необходимо условие за осъществяване на дейностите по консервация и реставрация;

3. срок за извършване на дейностите;

4. възнаграждение.

§ 8. След  чл. 19 се създава „Допълнителна разпоредба“ с нов § 1:
„Допълнителна разпоредба“:

§ 1. По смисъла на тази наредба:
„документи, удостоверяващи професионален опит“ са: копия на трудова, служебна, осигурителна книжка или копия договори за осъществяване на дейности по консервация и реставрация на движими и недвижими културни ценности;

§ 9. Досегашните § 1 и 2 стават съответно § 2 и 3.
§ 10. Приложение № 1 към чл. 5, ал. 1 се изменя така:

ДО

МИНИСТЪРА НА КУЛТУРАТА

ЗАЯВЛЕНИЕ
от.....................................................................................................................................................................
Гражданство :......................(държава), 

Постоянен адрес: 
град/село............................. п.к...............община.........................................................................................
район................................, кв./ж.к..........................Ул…..............................................................................
№........., бл................, вх.............ет............ап................................................................................................
Адрес за кореспонденция: 
град/село.................................................... п.к............................община......................................................

район................................, кв./ж.к..........................Ул..................................................................................
№.........., бл.............................................., вх.............ет............ап................................................................
телефон..............................................................................,факс...................................................................,

мобилен телефон............................................................, e – mail….…........................................………...
УВАЖАЕМИ ГОСПОДИН МИНИСТЪР, 
С настоящото заявявам на основание чл. 165, ал.1 от ЗКН желанието си:

· да бъда вписан /а в публичния регистър на лицата, които имат право да извършват дейности по консервация и реставрация, както и адаптация на културни ценности в следната/ите област/и на дейност:

· архитектурно-строителни, археологически, парково-градинско изкуство, селищни структури и територии, както и етнографски с тези характеристики;

· произведения на изящните и приложните изкуства, както и археологически, писмени и книжовни, етнографски и други с тези характеристики;

· технически съоръжения, механизми и други подобни предмети, както и етнографски с тези характеристики.

· природни образци и анторопогични останки
и със следната специалност........................................................................................................
или 
· да се актуализират данните в регистъра, подадени със заявление №................................................г., поради промяна в …………………………………….
Давам съгласие, ако бъда включен в регистъра по чл. 165, ал. 1, в публичната част на регистъра да бъдат вписани следните данни за контакт:

…………………………………………………………………………………………………………
Приложения: ....................................

ЗАЯВИТЕЛ:

Подпис:.........................
Дата:.....................

	§ 10. Приложение № 4 към чл. 11, ал. 1 


 

 

 
 

	РЕГИСТЪР 


	на лицата по чл. 165, ал. 1 от Закона за културното наследство 
№
по ред
Трите имена
Специалност в областта на консервацията и реставрацията
Друга специалност и специализация в областта на консервация и реставрация
Области на дейност по консервация и реставрация

Основание за вписване

Данни за контакт

Заличаване, обстоятелства, № на заповед


	


4

